EkBass/fiwiki-20250220-pages-articles huggingface dataset:
Awaken the Guardian

Awaken The Guardian on Fates Warning -yhtyeen kolmas albumi. Kitaristi Victor Arduinia jo edellisen albumin kiertueella korvannut Frank Aresti on otettu yhtyeeseen vakiojäseneksi. Albumi oli myös laulajan John Archin viimeinen työ yhtyeen kanssa. Awaken the Guardian vie kuuntelijan raskaiden riffien ja loppumattomien kitarasoolojen maailmaan. John Archin ääni on parhaimmillaan ja se onkin albumin paras ase. Koko yhtye oli kehittynyt valtavasti kolmen vuoden aikana ja albumista tuli yksi progressiivisen metallin kulmakivistä. Sanoitukset käsittelevät henkistä maailma ja elämää kuoleman jälkeen mytologisessa ilmaisussa ja niillä pyritään esittää myös sanomaa, joka koskee nykyistä elämää. Esimerkkinä mainittakoon kappale ”Guardian”, joka on omistettu fyysisesti ja henkisesti rajoittuneille ihmisille. == Kappaleet == # # # # # # # # == Yhtyeen kokoonpano == * John Arch – laulu * Frank Aresti – kitara * Joe DiBiase – basso * Jim Matheos – kitara * Steve Zimmerman – rummut == Aiheesta muualla == * * Luokka:Vuoden 1986 albumit Luokka:Fates Warningin albumit
Joni Pyysalo

thumb|Joni Pyysalo 2009 Tallinnan kirjamessujen aikaan Pyhän Nikolaoksen kirkossa. Joni Pyysalo (s. 2. toukokuuta 1974 Turku) on suomalainen kirjailija, kirjallisuuskriitikko ja kulttuuritoimittaja. Pyysalon esikoisteos, runokokoelma Jätän tämän pimeän kalustamatta sai Suomen Kirjailijaliiton esikoiskirjapalkinnon vuonna 2001 ja oli Helsingin Sanomien kirjallisuuspalkintoehdokas. Pyysalon novellikokoelma Ja muita novelleja (2011) oli Runeberg-palkintoehdokas. Vuonna 2013 Pyysalo sai WSOY:n kirjallisuussäätiön tunnustuspalkinnon työstään kirjallisuuden hyväksi. == Elämä ja ura == Pyysalo valmistui filosofian maisteriksi Turun yliopistosta vuonna 1999 pääaineenaan kotimainen kirjallisuus. Hänen pro gradu -työnsä aiheena oli Laura Sointeen sadut. Hän on työskennellyt Suomen Kuvalehden kirjallisuuskriitikkona ja Yleisradion freelancer-kulttuuritoimittajana. Pyysalo on myös opettanut luovaa kirjoittamista Turun yliopistossa. Pyysalo on Jarkko Laineen seura ry:n puheenjohtaja ja oli perustamassa joka toinen vuosi haastavalle, kotimaiselle kaunokirjalliselle teokselle myönnettävää 10 000 euron suuruista Jarkko Laine -palkintoa. == Tuotanto == === Runokokoelmat === * * * * === Proosateokset === * * * == Lähteet == == Aiheesta muualla == * Joni Pyysalo Prosak-proosaklubilla (2016) Kirjastokaista-video. Luokka:Suomalaiset kirjailijat Luokka:Suomalaiset runoilijat Luokka:Vuonna 1974 syntyneet Luokka:Elävät henkilöt
Alkiorakkula

thumb|Viisi päivää vanha alkiorakkula Alkiorakkula eli blastokysta on nisäkkään yksilökehityksen vaihe. Nisäkkään yksilökehityksessä tsygootti jakautuu yhä uudelleen ja uudelleen muodostaen kompaktin morulan. Sen syntymisen aika on lajikohtainen, ihmisellä tämä tapahtuu noin 54 tunnin ikäisenä. Alkiosta kehittyy ensin morula eli solurykelmä. Noin 8-soluvaiheessa tapahtuu kompaktio, jossa morulan pinnan solut kiinnittyvät tiiviimmin yhteen. Kehityksen seuraavassa vaiheessa alkion sisälle muodostuu nesterakkula nimeltä blastoseeleontelo. Blastoseeleontelon synnyttyä alkiota kutsutaan alkiorakkulaksi. Alkiorakkulan jälkeisiä vaiheita ovat mm. gastrulaatio ja neurulaatio. Kehitys alkiorakkulavaiheeseen asti kestää noin neljä päivää ja tapahtuu alkion uloimman kerroksen, zona pellucidan, glykoproteiinivaipan sisällä. == Alkiorakkulan syntyminen== Kompaktissa morulassa on kaksi erillistä solukkoa: pintakerros (trofoblastit) ja sisäkerros (sisäsolumassa). Kompaktion jälkeen trofoblastisolujen välille syntyy tiiviitä liitoksia, jolloin solut alkavat pumpata natriumioneja soluvälitilaan. Osmoosin ansiosta alkion sisälle muodostuu laajeneva nesterakkula eli blastoseeleontelo. Blastoseeleontelon synnyttyä alkiota kutsutaan alkiorakkulaksi. Sisäkerroksen solut jäävät alkiorakkulan reunaan, blastoseeleontelon ja trofoblastisolukerroksen väliin. Myöhemmin nämä solut muodostavat sikiön kaikki solutyypit sekä istukan ja sikiökalvojen rakenteita. Ne myös stimuloivat trofoblastisolujen jakautumista. == Kiinnittyminen kohdun seinämään == Matkalla kohtuun alkiorakkulan uloin kerros eli zona pellucida estää alkiorakkulaa kiinnittymästä munanjohtimen seinämiin. Kohdussa alkiorakkula kuoriutuu ulos zona pellucidasta prosessissa, jossa trofoblastien erittämä trypsiini tekee reiän zona pellucidaan. Tällöin alkiorakkula pääsee vapaasti kasvamaan ja kiinnittymään kohdun seinämään. Kiinnittymisprosessin aloittaa trofoblastien ulkopinnan proteiinien, L-selektiinien, kiinnittyminen kohdun seinämän solujen hiilihydraattiketjuihin. Tämä hidastaa alkiorakkulan liikettä ja lopulta pysäyttää sen, jolloin varsinainen kiinnittyminen alkaa. Trofoblastikerroksen kosketettua kohdun seinämää se alkaa nopeasti jakautua sisempään kerrokseen (solut sytotrofoblasteja) ja ulompaan kerrokseen (solut synsytiotrofoblasteja). Ulomman kerroksen mikrovillukset työntyvät kohdun epiteeliin ja raivaavat siihen aukon proteolyyttisten entsyymien avulla. Kiinnityttyään kohdun seinämään alkiorakkulan sisäsolumassa liikkuu kohti kiinnittymiskohtaa. Alkion pinnassa alkiorakkulan onteloon päin olevat solut litistyvät kerrokseksi jota kutsutaan hypoblastiksi. Tästä kerroksesta kehittyy endodermi. == Lähteet == * * * * * Luokka:Kehitysbiologia
Raili Kauppi

Raili Marjatta Kauppi (10. huhtikuuta 1920 Helsinki – 1. elokuuta 1995 Tampere) oli suomalainen filosofi ja Tampereen yliopiston filosofian professori. Kauppi nimitettiin vuonna 1963 Tampereen yliopiston kirjasto-opin lehtoriksi ja vuonna 1969 filosofian professoriksi. Hän jäi eläkkeelle 1985. Hän oli Pohjoismaiden ensimmäinen naispuolinen filosofian professori. Vuodesta 1963 Kauppi oli 20-vuotisen kirjastouransa Helsingissä jälkeen 22 vuotta opettajana sittemmin Tampereen yliopistoksi muuttuneessa Yhteiskunnallisessa Korkeakoulussa, jossa hän hoiti aluksi kirjasto-opin lehtorin virkaa ennen filosofian alan professorinimitystään. Kaupin vanhemmat olivat pankinjohtaja Juho Kauppi ja Alina Matilda Laine. Kauppi pääsi ylioppilaaksi 1938, valmistui filosofian kandidaatiksi 1949, lisensiaatiksi 1956 ja väitteli tohtoriksi 1961. Hän oli Helsingin kaupunginkirjaston virkaa tekevä amanuenssi 1942–1946, vakinainen amanuenssi 1946–1950, opiskelunneuvoja 1950–1960, Kallion sivukirjastonjohtaja 1960–1961, tilapäinen apulaiskirjastonjohtaja 1961–1963, Yhteiskunnallisen korkeakoulun, sittemmin Tampereen yliopiston kirjasto-opin lehtori 1963–1969, filosofian dosentti 1964, virkaa tekevä filosofian professori 1966–1969, professori 1969, Helsingin yliopiston teoreettisen filosofian assistentti, viran sijainen 1962–1963 ja dosentti 1964. Projekt Runeberg Kauppi oli kansainvälisesti tunnustettu Leibnizin ja intensionaalisen logiikan asiantuntija. Hän johti pitkään Filosofian iltoja Tampereen kaupunginkirjastossa. == Julkaisuja == * Über die Leibnizsche Logik mit besonderer Berücksichtigung des Problems der Intension und Extension, Acta Philosophia Fennica, Fasc. XII, Helsinki, 1960. (väitöskirja) * Einführung in die Theorie der Begriffsysteme, Acta Universitatis Tamperensis, Ser A, vol 15, Tampere, 1967. * Raili Kaupin kirjoitukset 1. Elämäkerta vuoteen 1963, varhaisia kirjoituksia, bibliografia. (Toim. Ismo Koskinen). Tampere: Tampere University Press, 2008. . * Raili Kaupin kirjoitukset 2. Kirjasto, sivistys, kasvatus. (Toim. Ismo Koskinen ja Jari Palomäki). Tampere: Tampere University Press, 2000. * Raili Kaupin kirjoitukset 3.1. Filosofia : coincidentia oppositorum. Edellinen osa. (Toim. Ismo Koskinen ja Jari Palomäki). Tampere: Tampere University Press, 2001. * Raili Kaupin kirjoitukset 3.2. Filosofia : coincidentia oppositorum. Jälkimmäinen osa. (Toim. Ismo Koskinen ja Jari Palomäki). Tampere: Tampere University Press, 2002. * Raili Kaupin kirjoitukset 4. Logiikka, käsiteteoria, scientia generalis. (Toim. Ismo Koskinen ja Jari Palomäki). Tampere: Tampere University Press, 2010. == Lähteet == == Aiheesta muualla == * *Koskinen, Ismo: Filosofia perennis Raili Kaupin ajattelussa. niin & näin 4/2001, 24–27. *Raili Kauppi 1920–1995 (muistokirjoitus). niin & näin 3/1995, 3. *Raili Kaupin bibliografiaa. niin & näin 3/1995, 5. Luokka:Suomalaiset filosofit Luokka:Tampereen yliopiston professorit Luokka:Vuonna 1920 syntyneet Luokka:Vuonna 1995 kuolleet Luokka:Suomalaiset professorit
Timo Heikkilä

Timo Heikkilä on helsinkiläinen kirjailija ja vapaa tutkija. Hän on käsitellyt muinaissuomalaista ja kalevalaista kulttuuria omaperäisesti ja on pohtinut suomalaisen mytologian kytkeytymistä Euroopan ja Aasian muiden kulttuureiden mytologioihin. Erityisesti Heikkilä on painottanut suomalaisen muinaiskulttuurin yhteyksiä balttien ja germaanien kulttuureihin. Perinteentutkimuksen professori Seppo Knuuttilan mukaan Heikkilä edustaa ns. fiktiivistä tutkimusta, joka yhdistää mytologiaa omaperäisiin näkemyksiin.http://www.kalevalaseura.fi/kaku/sivu.php?n=p5a1&s;=p5a1s3s2&h;=hp5a1&f;=fp5s#top == Teokset == * * * * * Ihmeinen - Tietäjän ihmiskäsitys ja mielen arkeologia. Helsinki: Viides Askel, 2022. ISBN 978-952-68935-1-8 == Lähteet == Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Faction

Faction oli porvoolainen rockyhtye. Se toimi vakituisemmin vuosina 1967–1972, satunnaisesti sen jälkeenkin, ja oli suosittu erityisesti Porvoossa. Sen ohjelmistoon kuului Creamin kappaleita, joita sen sanotaan tulkinneen "väkevästi". Yhtyeen jäseniä olivat kitaristi ja laulaja Rabbe ”Urho” Fredriksson (k. 1997), basisti Tage ”Toote” Lindberg ja rumpali Hegge Söderholm (k. 2009). Yhtye voitti Popmuusikot ry:n jäsenilleen 30. marraskuuta 1970 Helsingin Kulttuuritalolla Popmuusikot ry:n järjestämät ensimmäiset amatööripopyhtyeitten SM-kilpailut. Yhtyeen jäsenet saivat jokainen palkinnoksi kolme itse valitsemaan LP-­levyä. Finaalissa olivat mukana myös Blue Joint, Elonkorjuu, Faction, Isojako, Kolera ja Waterloo. Suosikissa kirjoittanut Hellevi Jussila vähätteli kilpailun merkitystä. Seuraavassa numerossa oli Jussilan tekemä Factionin kolmesivuinen haastattelu, jossa yhtye kertoi osallistuneensa kilpailuun Popmuusikot ry:n pyynnöstä ja saaneensa voiton ansiosta lisää esiintymisiä. Factionin ainoat levytykset olivat kilpailujen finalistien kokoomalevyllä Popmestarit (1971) julkaistut kappaleet ”Computer Brain” ja ”Uguru”. Söderholm soitti myöhemminkin Porvoossa 1990-luvun alussa perustetussa uudessa Holdersissa ja 2000-luvun alussa perustetussa yhtyeessä The British Standard äkilliseen kuolemaansa saakka. Faction esiintyi Ruisrockissa elokuussa 1971.Musketti, Museovirasto. Viitattu 2.11.2017 ==Lähteet== Luokka:Suomalaiset rockyhtyeet
Lippukirjoahven

Lippukirjoahven (Laetacara curviceps) on kirjoahveniin kuuluva kala ja varsin suosittu akvaariokala, joka sopii myös seura-akvaarioon.Lisa (harrastajan sivu) == Koko ja ulkonäkö == Lippukirjoahvenen pituus on noin 8 cm ja se on sinikuvioinen. Sukupuolet ovat varsin samannäköiset, tosin uroksen selkä- ja peräevän takaruodot ulottuvat pyrstöevän yli. Naaraan evät ovat lyhyemmät. Lippukirjoahven muistuttaa nuorena ruostekirjoahventa, varsinkin kun molempien värit ovat hailakat nuorena ja kaupan stressaavissa tilanteissa. == Alkuperä == Lippukirjoahven elää Amazonian joenpoukamissa. == Käyttäytyminen ja lisääntyminen == Lippukirjoahven on käytökseltään rauhallinen. Lippukirjoahvenet kutevat kiville. == Vesiolot ja ravinto == Lippukirjoahven syö sekaravintoa; pakastettu liharuoka kuten vesikirput ja surviaisentoukat, sekä kasvisravinto lisänä ovat hyväksi. Muiden jokikalojen tavoin se viihtyy happamassa, pehmeässä vedessä; sopiva pH on 6,0–7,0 ja lämpötila 22–26 °C. == Lähteet == == Aiheesta muualla == *Helsingin akvaariokeskus (kuva) Luokka:Akvaariokalat Luokka:Kirjoahvenet
Defloraatio

Defloraatio (, ) viittaa jonkin asian, esineen tai ihmisen arvokkaiden ja kauniiden piirteiden (väkivaltaiseen) turmelemiseen.Dictionary.com: defloration (deflowering) Se tarkoittaa myös naisen neitsyyden menetyttämistä puhkaisemalla emättimen immenkalvon.The Free Dictionary: deflowering Termi tulee latinan kielen sanasta flora, mikä tarkoittaa sanaa kukka. ==Lähteet== Luokka:Seksuaalisuus
Forever (Kissin kappale)

Forever on yhdysvaltalaisen hard rock-yhtye Kissin kappale ja singlejulkaisu. Se on seitsemäs raita yhtyeen vuonna 1989 ilmestyneellä studioalbumilla Hot in the Shade, ja kappaleen ovat säveltäneet Kissin rytmikitaristi ja laulaja Paul Stanley sekä laulaja-lauluntekijä Michael Bolton. ”Foreverista” muodostui Kissin suurin hitti yli kymmeneen vuoteen. Kappale nousi Billboardin singlelistalla Yhdysvalloissa kahdeksannelle sijalle, minkä johdosta siitä tuli yhtyeen ensimmäinen Top 20-listasijoitukseen Yhdysvalloissa yltänyt kappale sitten vuoden 1979, jolloin ”I Was Made for Lovin’ You” nousi samaisella listalla sijalle 11. ”Forever” on toistaiseksi yhtyeen viimeinen kahdenkymmenen parhaan kappaleen joukkoon Billboardin listalla noussut julkaisu. Billboardin varsinaisen singlelistan ohella ”Forever” nousi sijalle 17 Billboardin Hot Mainstream Rock Tracks-kategoriassa. Billboardin listoilla ”Foreveria” paremmin on menestynyt ainoastaan yhtyeen alkuperäisen rumpalin Peter Crissin tulkitsema balladi ”Beth”, joka nousi seitsemännelle sijalle vuonna 1976. Kappeesta kuvattiin myös musiikkivideo, joka nousi valtavan suosituksi Music Televisionilla. Kappaleen video valtasi kärkipaikan Music Televisionin toivotuimpien musiikkivideoiden listalla useita kertoja perättäin. Musiikkivideolla nähdään yhtyeen jäsenet - Paul Stanley, basisti- laulaja Gene Simmons, soolokitaristi Bruce Kulick ja rumpali Eric Carr - esittämässä kappaletta suuressa, tyhjässä huoneessa. Vaikka Simmons esiintyy kappaleen videolla, todellisuudessa albumille päätyneessä lopullisessa versiossa kappaleen bassoraidan soittaa Bruce Kulick. ”Foreverin” niittämästä suosiosta huolimatta Hot in the Shadesta tuli Kissin ensimmäinen albumi sitten vuoden 1982 Creatures of the Nightin, joka ei saavuttanut platinalevymyyntiä. == Kappaleen esiintyminen Kissin diskografiassa == "Forever" löytyy seuraavilta albumeilta; *Hot in the Shade (1989) *Alive III (1993, livealbumi) *The Box Set (2001, kokoelmaboksi) *The Very Best of Kiss (2002, kokoelma- albumi) *Kiss Symphony: Alive IV (2003, livealbumi) *The Best of Kiss: The Millennium Collection, Vol. 2 (2004, kokoelma-albumi) *Playlist Plus (2008, kokoelma-albumi) *Jigoku-Retsuden – New Recordings Best (2008, vain Japanissa julkaistu albumi joka sisältää kappaleen uudelleennauhoitetun version) == Kokoonpano == *Paul Stanley – akustinen kitara, laulu *Gene Simmons – taustalaulu *Bruce Kulick – bassokitara, akustinen kitara, taustalaulu *Eric Carr – rummut, taustalaulu == Lähteet == Luokka:Kissin kappaleet Luokka:Vuoden 1989 kappaleet
Avoin tietosanakirja

Avoin tietosanakirja on tietosanakirja, joka on avoimesti kenen tahansa saatavilla, hyödynnettävissä, muokattavissa ja jaettavissa mihin tahansa käyttötarkoitukseen. Avoin tietosanakirja lisensoidaan avoimella lisenssillä, joka antaa luvan käyttää sisältöä edellä kuvatulla tavalla. Tunnetuin ja laajin avoin verkkotietosanakirja on Wikipedia. == Katso myös == *Luettelo avoimista tietosanakirjoista *Avoin sisältö *Avoin tieto == Lähteet == Luokka:Elektroniset tietoteokset
Therese Borssén

Therese Borssén (s. 12. joulukuuta 1984 Rättvik) on ruotsalainen alppihiihtäjä. Borssén laskee lähinnä tekniikkalajeja, etenkin pujottelua. Hän sijoittui Torinon olympialaisissa kahdeksanneksi pujottelussa. MM-kilpailujen pujottelussa hän on ollut viides Bormiossa 2005 ja seitsemäs Åressa 2007. Ensimmäisen voittonsa alppihiihdon maailmancupissa hän saavutti 29. joulukuuta 2006 Semmeringin pujottelukilpailussa. == Maailmancupin palkintosijat == *Pujottelu **Kausi 2005–2006: Maribor kolmas **Kausi 2006–2007: Aspen kolmas, Val d'Isere kolmas, Semmering voitto; pujottelucupissa neljäs **Kausi 2007–2008: Ofterschwang toinen **Kausi 2008–2009: Åre kolmas ==Lähteet== * ==Aiheesta muualla== * Therese Borssénin kotisivut Luokka:Ruotsalaiset alppihiihtäjät Luokka:Vuonna 1984 syntyneet Luokka:Elävät henkilöt
Starflower

Starflower oli Porista lähtöisin oleva, vuonna 2001 perustettu rockyhtye. Se julkaisi debyyttialbuminsa Moment in the Sun vuonna 2006. Levyn julkaisijana toimi ruotsalainen levy-yhtiö Music is My Girlfriend. Vuoden 2007 kesäkuussa Moment in the Sun julkaistiin myös Taiwanissa. Julkaisijana toimi taipeilainen levy-yhtiö Silent Agreement. Starflowerin toinen albumi Ceasefires julkaistiin 10. maaliskuuta 2010 (KHY Suomen Musiikki). Albumin ensimmäinen single "You King" julkaistiin 27. marraskuuta 2009. Kolmas ja viimeinen albumi The Sea Is The Harbour julkaistiin vuonna 2012. Julkaisijana toimi Karkia Mistika Records. == Jäsenet == * Antti Ojala – laulu, kitara * Johannes Nordlund – kitarat, koskettimet * Lauri Hannus – basso * Mikko Grönlund – rummut, koskettimet * Lasse Noukka – koskettimet == Diskografia == * Moment in the Sun (Music is My Girlfriend, 2006) * Ceasefires (KHY Suomen Musiikki, 2010) * The Sea Is The Harbour ( Karkia Mistika Records, 2012) == Aiheesta muualla == * Music is My Girlfriend Luokka:Suomalaiset rockyhtyeet
Sarah Schleper

Sarah Schleper (s. 19. helmikuuta 1979 Glenwood Springs, Colorado) on yhdysvaltalainen, nykyään Meksikoa edustava alppihiihtäjä. Ainoan voittonsa maailmancupissa hän saavutti Lenzerheiden pujottelussa keväällä 2005. Yhteensä hänellä on maailmancupissa neljä palkintopallisijaa. Arvokisoissa hän on osallistunut kuusiin olympialaisiin (1998, 2002, 2006, 2010, 2018, 2022) ja yhdeksiin MM-kisoihin (2001–2021). Paras sijoitus MM-kisoissa on seitsemäs tila Bormion pujottelussa 2005. Olympialaisissa hän sijoittui parhaimmillaan kymmenenneksi Torinon pujottelussa 2006. Schleper jätti kauden 2006–2007 väliin polvileikkauksen vuoksi ja kauden 2007–2008 väliin raskauden vuoksi. Hän lopetti uransa vuonna 2012, mutta teki paluun kaudelle 2014–2015 saatuaan Meksikon kansalaisuuden. Ensimmäisen kerran uransa lopetettuaan hänen viimeiseksi maailmancupin kilpailuksi jäi Lienzissä 29. joulukuuta 2011 laskettu pujottelukilpailu. Avauskierroksen laskunsa puolivälissä hän pysähtyi ja otti poikansa syliin ja laski maaliin. Sarah Schleper on viisinkertainen Yhdysvaltain mestari. Neljä tuli pujottelusta ja yksi suurpujottelusta. == Lähteet == * === Viitteet === Luokka:Yhdysvaltalaiset alppihiihtäjät Luokka:Meksikolaiset alppihiihtäjät Luokka:Vuonna 1979 syntyneet Luokka:Elävät henkilöt
Martinianus

Sextus Marcius Martinianus (k. 325) oli Rooman keisari heinäkuusta syyskuun 18. päivään 324. Itä-Rooman augustus Licinius teki hänestä nimellisesti Länsi- Rooman augustuksen kärsittyään tappion Konstantinus Suurta vastaan 3. heinäkuuta 324. Ennen keisariksi nimittämistään Martinianus oli ollut Liciniuksen hovin magister officiorum. Liciniuksen kärsittyä tappion Krysopoliksen taistelussa Martinianus joutui Konstantinuksen vangiksi. Aluksi Konstantinus lähetti Martinianuksen vankeuteen Kappadokiaan, mutta vuonna 325 Konstantinus päätti antaa teloittaa Liciniuksen ja Martinianuksen. == Lähteet == * Roman Emperors – Martinianus Luokka:Rooman keisarit Luokka:Rooman valtakunnan teloittamat Luokka:Syntymävuosi tuntematon Luokka:Vuonna 325 kuolleet
Joan Plowright

Joan Ann Plowright (sukunimi avioliitossa Olivier; 28. lokakuuta 1929 Brigg, Lincolnshire, Englanti – 16. tammikuuta 2025) oli englantilainen teatteri- ja elokuvanäyttelijä. Hänet aateloitiin dameksi vuonna 2004.BBC: Actress Plowright becomes a dame Hänen puolisonsa oli näyttelijä Laurence Olivier. ==Ura== Joan Plowright tunnettiin pitkään teatterinäyttelijänä, ja vuonna 1961 hän voittikin Tony-palkinnon roolistaan Broadway-näytelmässä A Taste of Honey. Sen lisäksi hän teki menestyksekkään elokuvauran ja hänen kuuluisimpia elokuviaan ovat Kun hymy hyytyy (The Entertainer, 1960), jossa vastanäyttelijänä oli tuleva aviomies Laurence Olivier, Kolme sisarta (Three Sisters, 1970), Rakastan sinut kuoliaaksi (I Love You To Death, 1990), Ville Vallaton (Dennis the Menace, 1993), Hotelli Sorrento (Hotel Sorrento, 1995), Tulipunainen kirjain (The Scarlet Letter, 1995), Jane Eyre – salattu rakkaus (Jane Eyre, 1996), Vuodet Picasson kanssa (Surviving Picasso, 1996), 101 dalmatialaista (101 Dalmatians, 1996) ja Teetä Mussolinin kanssa (Tea with Mussolini, 1999). Vuonna 2014 Plowright ilmoitti lopettavansa näyttelijän uransa, sillä hän oli tuolloin sokeutunut lähes täysin.Express: Joan Plowright retires from acting ==Yksityiselämä== Plowright oli naimisissa Laurence Olivierin kanssa vuodesta 1961 aina Olivierin kuolemaan vuoteen 1989 asti. Pariskunnalla oli kolme yhteistä lasta. ==Valikoitu filmografia== * 24 tuntia armonaikaa (Time Without Pity, 1957) * Kun hymy hyytyy (The Entertainer, 1960) * Vanja-eno (Uncle Vanya, 1963) * Kolme sisarta (Three Sisters, 1970) * Hevonen (Equus, 1977) * Anne Frankin päiväkirja (The Diary of Anne Frank, 1980) * Britannia Hospital – juhlapäivä (Britannia Hospital, 1982) * Brimstone – paholaisen kosketus (Brimstone & Treacle, 1982) * Vapauden voitto (Revolution, 1985) * Tärkeintä on olla aito (The Importance of Being Earnest, 1986) * Kohtalokkaat numerot (Drowning by Numbers, 1988) * Ja satakieli lauloi (And a Nightingale Sang, 1989) * Rakastan sinut kuoliaaksi (I Love You to Death, 1990) * Avalon (Avalon, 1990) * Ihana huhtikuu (Enchanted April, 1991) * Ville Vallaton (Dennis the Menace, 1993) * Widows' Peak (Widows' Peak, 1994) * Ystävyyden aika (On Promised Land, 1994) * Hotelli Sorrento (Hotel Sorrento, 1995) * Tuhopolttajan rakkaustarina (A Pyromaniac's Love Story, 1995) * Tulipunainen kirjain (The Scarlet Letter, 1995) * Jane Eyre – salattu rakkaus (Jane Eyre, 1996) * Se ainoa väärä (Mr. Wrong, 1996) * Vuodet Picasson kanssa (Surviving Picasso, 1996) * 101 dalmatialaista (101 Dalmatians, 1996) * Petturi joukossamme (Aldrich Ames: Traitor Within, 1998) * Teetä Mussolinin kanssa (Tea with Mussolini, 1999) * Spiderwickin kronikat (The Spiderwick Chronicles, 2008) == Lähteet == == Aiheesta muualla == * Joan Plowright NNDB:ssä Luokka:Englantilaiset näyttelijät Luokka:Brittiläisen imperiumin ritarikunta Luokka:Golden Globe -palkinnon saajat Luokka:Tony-palkinnon saajat Luokka:Vuonna 1929 syntyneet Luokka:Vuonna 2025 kuolleet
Marisa

Marisa on naisen etunimi. Se on alun perin italialainen yhdistelmä nimistä Maria sekä Lisa, Louise tai Elisa. Marisasta on eri kielissä käytetty myös muotoja Marissa, Marise tai ainakin hollannissa Maryse. Digi- ja väestötietoviraston tietojen mukaan Marisa-nimi on Suomessa annettu 1900- ja 2000-luvuilla yhteensä hieman yli 400 lapselle. Heistä hieman yli 200 on 1980- ja 1990-luvuilla syntyneitä. Nimi ei ole päässyt suomalaiseen nimipäiväkalenteriin. == Tunnettuja Marisoja == * Marisa Baena (s. 1977), kolumbialainen golfinpelaaja * Marisa Berenson (s. 1947), yhdysvaltalainen näyttelijä ja malli * Marisa Coughlan (s. 1973), yhdysvaltalainen näyttelijä * Marisa Mell (1939–1992), itävaltalainen näyttelijä * Marisa Miller (s. 1978), yhdysvaltalainen malli * Marisa Monte (s. 1967), brasilialainen laulaja, säveltäjä ja tuottaja * Marisa Olislagers (s. 2000), alankomaalainen jalkapalloilija * Marisa Pavan (1932–2023), italialainen näyttelijä * Marisa Robles (s. 1937), espanjalainen harpisti * Marisa Siketa (s. 1990), australialainen näyttelijä * Marisa Tomei (s. 1964), yhdysvaltalainen näyttelijä == Kuvitteellisia Marisoja == * Marisa Coulter, henkilö Philip Pullmanin fantasiatriologiassa Universumien tomu ja siihen perustuvassa elokuvassa Kultainen kompassi == Lähteet == Luokka:Etunimet
Verner Korsbäck

Verner Valentin (Verner V.) Korsbäck (vuoteen 1921 asti Henriksson; 25\. lokakuuta 1910 Korsnäs – 25. maaliskuuta 1981 Vaasa) oli suomalainen poliitikko ja RKP:n kansanedustaja vuosina 1948–1972. Pohjanmaalla Korsnäsissä syntynyt Korsbäck kävi kansanopiston ja valmistui agrologiksi 1933. Hän kirjoitti ylioppilaaksi vuonna 1937. Korsbäck valmistui maatalous- ja metsätieteiden kandidaatiksi vuonna 1941. Hän suoritti kasvatusopillisen tutkinnon vuonna 1945. Korsbäck meni vuonna 1948 naimisiin Brita Kristina Woivalinin kanssa. Korsbäck edusti kansanedustajana vuosina 1948–1962 Vaasan läänin eteläistä ja vuosina 1962–1972 Vaasan läänin vaalipiiriä. Hän toimi vuosina 1962–1963 Karjalaisen I hallituksen toisena maatalousministerinä. Korsbäck oli presidentin valitsijamies neljästi (1950, 1956, 1962, 1968) ja kuului Suomen YK-valtuuskunnan jäsenistöön. == Lähteet == ==Kirjallisuutta== * ==Aiheesta muualla== * Luokka:Kansanedustajat Luokka:Suomen ministerit Luokka:Suomen ruotsalaisen kansanpuolueen poliitikot Luokka:Vaasan läänin eteläinen vaalipiiri Luokka:Vaasan vaalipiiri Luokka:Vuonna 1910 syntyneet Luokka:Vuonna 1981 kuolleet
Kaktusjänis

Kaktusjänis eli antilooppijänis (Lepus alleni) on pohjoisamerikkalainen jänislaji. == Koko ja ulkonäkö == Kaktusjänis kasvaa 45–60 sentin pituiseksi, jonka jatkeeksi vielä 2,5–10 sentin pituinen häntä. Jäniksen etujalat kasvavat 10–20-senttisiksi ja takajalat 20–30-senttisiksi. Nimen kaktusjänis se on saanut ravintonsa mukaan ja aiemman nimen antilooppijänis jalkojensa mukaan, siis afrikkalaisten nopeasti liikkuvien ja loikkivien antilooppien mukaan. Jäniksen korvat kasvavat 5–20-senttisiksi. Korvien tehtävänä ei ole ainoastaan kuulon tehostaminen, vaan myös lämmönsäätely. == Levinneisyys == Ensisijaisesti kaktusjänistä tavataan Yhdysvaltojen lounaisosissa. Tiheimmiten se elää Arizonan osavaltiossa, mutta laji on levinnyt myös New Mexicoon, Kaakkois-Kaliforniaan sekä osittain myös pohjoiseen Meksikoon. Elinympäristöiksi kaktusjänikselle kelpaavat hyvin erilaiset asuinalueet. Sitä tavataan ruohoisilta kukkuloilta tai tasangoilta. Niitä elää kuitenkin myös Yhdysvaltojen lounaisosien aavikoilla sekä kaupungistuneilla alueilla, johon ne ovat sopeutuneet hyvin. == Elintavat == Kaktusjänis on yöeläin ja ruokailee lähinnä myöhään illalla ja varhain aamulla. Se on hiljainen eläin, joka harvoin ääntelee lukuun ottamatta huutoa sen ollessa hädässä. Kolojen kaivamisen sijaan se vaaran uhatessa luottaa ennemmin nopeaan juoksutaitoonsa. Erikoista kaktus- eli antilooppijäniksessä on se, että se voi antaa signaaleja antilooppien tavoin nostamalla takapuolensa valkoisia karvoja. Näitä signaaleja annetaan silloin, kun jänis juoksee saalistajaa karkuun. Sadekausina, joita on kaksi vuodessa, jänis syö tuoretta heinää. Kuivina kausina ravinto koostuu kaktuksesta ja mesquite-pensaasta. Veden juonti on jänikselle lähes tarpeetonta, sillä se saa kaiken tarvitsemansa nesteen syömistään aavikkokasveista. == Lisääntyminen == Naaraat synnyttävät usein alle vuoden ikäisinä, ja lisääntyminen jatkuu vuoden ympäri. Pesue syntyy joka vuosi ja pesueen koko on 2–4 poikasta. == Alalajit == Kaktusjäniksellä on kaksi alalajia: *Lepus alleni alleni *Lepus alleni tiburonensis == Lähteet == Luokka:Jäniseläimet
Anders Jacobsson ja Sören Olsson

Anders Jacobsson (s. 1963) ja Sören Olsson (s. 1964) ovat ruotsalaiset serkukset, jotka tunnetaan yhdessä kirjoittamistaan lapsille ja nuorille suunnatuista romaanisarjoista kuten Lasse, Bertin päiväkirjat, Iida-Liisa ja Emanuel. Jacobssonin ja Olssonin humoristiset kirjat ovat menestyneet suuresti Ruotsissa, ja Suomessakin niitä on myyty yli kolme miljoonaa kappaletta. Jacobsson ja Olsson ovat julkaisseet yhdessä kymmeniä kirjoja, joista yli 30 on käännetty suomeksi. Kirjojen lisäksi serkukset ovat tehneet radio- ja televisio-ohjelmia sekä elokuvakäsikirjoituksia. He ovat lisäksi levyttäneet musiikkia Hemliga byrån -yhtyeenä ja päässeet listoille kappaleellaan Hej, hej, hemskt mycket hej 1980-luvun lopulla. Vuonna 2009 Lasse-kirjasarjan ensimmäinen osa Sagan om Sune (suom. Lasse, ekaluokkalainen) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Lähteet== Luokka:Ruotsalaiset lasten- ja nuortenkirjailijat Luokka:Artikkelit useasta henkilöstä
Contraband (Velvet Revolverin albumi)

Contraband on yhdysvaltalaisen hard rock -yhtye Velvet Revolverin vuonna 2004 julkaisema albumi. Albumilta julkaistut singlet: Slither, Fall To Pieces ja Dirty Little Thing (Promo). ==Kappaleet== # # # # # # # # # # # # # ==Kokoonpano== * Scott Weiland – laulu * Slash – kitarat, taustalaulu * Duff McKagan – basso, taustalaulu * Matt Sorum – rummut, taustalaulu * Dave Kushner – kitara == Arvostelut == * Desibeli.net: * Imperiumi: 8/10 * Soundi: == Lähteet == Luokka:Vuoden 2004 albumit Luokka:Vuoden 2004 esikoisalbumit Luokka:Velvet Revolverin albumit
Robert Coover

Robert Lowell Coover (4. helmikuuta 1932 Charles City, Iowa, Yhdysvallat – 5. lokakuuta 2024 Warwick, Englanti) oli yhdysvaltalainen kirjailija. Hän kirjoitti artikkelin ”The End of Books”. Coover oli hypertekstin pioneereja. Hän kuului elektronisen kirjallisuuden organisaation (Electronic Literature Organisation) perustajajäseniin. Coover opiskeli Indianan ja Chicagon yliopistoissa, ja opetti useissa yliopistoissa. Hän työskenteli muun muassa Brownin yliopistossa, jossa hän opetti verkkokirjoittamista Cooverin ensimmäinen romaani The Origin of the Brunists sai William Faulknerin säätiön esikoisteospalkinnon vuonna 1966. Hänen tuotantonsa käsittää novelleja ja näytelmiä. Parhaiten Coover tunnetaan teoksestaan The Public Burning (1977), jossa hän kuvaa sympaattiseen sävyyn Richard Nixonia. Whatever Happened to Gloomy Gus of the Chicago Bears (1987) puolestaan antaa Nixonista hyvin toisenlaisen kuvan. ==Teokset== *The Origin of the Brunists (1966) *The Universal Baseball Association, Inc., J. Henry Waugh, Prop (1968) *Pricksongs & Descants (1969) (novellikokoelma) *A Theological Position (1972) (näytelmä) *The Public Burning (1977) *A Political Fable (1980) *Spanking the Maid (1982) suom. Sisäkölle piiskaa, 2023 *In Bed One Night & Other Brief Encounters (1983) (novellikokoelma) *Gerald's Party (1986) *A Night at the Movies (1987) *Whatever Happened to Gloomy Gus of the Chicago Bears (1987) *Pinocchio in Venice (1991), suom. Pinokkio Venetsiassa (2016) *Briar Rose (1996) *John's Wife (1996) *Ghost Town (1998) *The Adventures of Lucky Pierre (Director's Cut) (2002) *Stepmother (2004) ===Suomennetut teokset=== * Pinokkio Venetsiassa (Pinocchio in Venice), suom. Heikki Karjalainen, Helsinki: Moebius 2016 ISBN 978-952-68405-0-5 * Huck lännen mailla (Huck out West), suom. Heikki Karjalainen, Helsinki: Moebius 2019 ISBN 978-952-68405-2-9 * Sisäkölle piiskaa (Spanking the Maid). Suom. Heikki Karjalainen. Moebius 2023 ISBN 978-952-69720-3-9 == Lähteet == == Aiheesta muualla == *Robert Coover’s Homepages at Brown University. *New York State Writers Institute: Robert Coover. *“The End of Books” 21.6.1992. *Review of Pinocchio in Venice. *An Old Pinocchin Reverting to Wood. * Luokka:Yhdysvaltalaiset kirjailijat Luokka:Vuonna 1932 syntyneet Luokka:Vuonna 2024 kuolleet
Mario Reiter

Mario Reiter (s. 5. marraskuuta 1970 Rankweil, Itävalta) on itävaltalainen uransa lopettanut alppihiihtäjä. Reiter voitti alppiyhdistetyn olympiakultaa Naganon kisoissa 1998. MM-kilpailuissa hän on ollut pujottelussa toinen ja yhdistetyssä kolmas. Maailmancupissa Reiter saavutti kolme voittoa (2 pujottelun ja yhden suurpujottelun). Hän lopetti uransa kauden 2000/01 jälkeen. == Aiheesta muualla == * Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1970 syntyneet Luokka:Elävät henkilöt
Beagle 2

Beagle 2 oli Mars Express -luotaimen mukana ollut englantilainen laskeutuja. Sen Marsiin laskeutumisen epäonnistui 24. joulukuuta 2003. Helmikuun 6. päivänä 2004 ESA julisti sen virallisesti kadonneeksi. Tammikuussa 2015 ESA ilmoitti luotaimen löytymisestä. Beagle 2 näkyi Nasan Mars Reconnaissance Orbiterin HiRISE-kameran kuvista. Se oli laskeutunut Marsiin, mutta kuvien perusteella kaksi sen neljästä aurinkopaneelista jäi avautumatta. Nämä blokkasivat antennia ja näin laskeutujaan ei saatu yhteyttä. == Alus ja mittalaitteet == Beagle 2 muistuttaa suurta taskukelloa. Laskeuduttuaan sen oli tarkoitus avata neljä aurinkopaneeliaan ja ojentaa robottikätensä (Payload Adjustable Workbench, PAW), johon suurin osa mittalaitteista oli sijoitettu. Päinvastoin kuin NASAn robottikulkijat Spirit ja Opportunity, Beagle 2 ei ollut kykeneväinen liikkumaan. Beagle 2 kantoi mukanaan stereokameraparin, mikroskoopin, Mössbauer- ja röntgenspektrometrin, kaasukromatografin ja massaspektrometrin. Lisäksi siinä oli pora kivien hiomiseen sekä pieni kaira (Planetary Undersurface Tool, PLUTO), jolla voitiin kaivautua jopa metrin syvyyteen. Sen toiminta ajaksi oli kaavailtu 180–687 Maan päivää. Marsin vuoden pituus on 687 Maan päivää. == Katso myös == * Mars Express == Muuta == * Transformers-elokuvassa mainitaan Beagle 2 -avaruusluotain, joka lähetettiin Marsiin. Beagle 2 ehti lähettää 13 sekuntia ja sen lähettämässä videokuvassa näkyi kun Marsissa ollut Decepticon tuhosi sen. Ohjaaja Michael Bay oli halunnut kertoa laskeutujan katoamissyyn jossakin hänen elokuvassaan. ==Lähteet== == Aiheesta muualla == * * * * * * * * Luokka:Mars-luotaimet
Fernando Redondo

Fernando Carlos Redondo Neri (s. 6. kesäkuuta 1969) on argentiinalainen, vuosina 1985–2004 pääsarjatasolla Argentiinassa, Espanjassa ja Italiassa pelannut jalkapalloilija. Hän oli pelipaikaltaan puolustava keskikenttäpelaaja. Redondoa pidetään yleisesti yhtenä sukupolvensa parhaista keskikenttäpelaajista maailmassa. Hänet muistetaan erityisesti tyylikkyydestään ja kyvystään kontrolloida peliä. Redondo aloitti ammattilaisuransa kotimaansa pääsarjan Argentinos Juniorsin riveissä vuonna 1985. Vuonna 1990 hän siirtyi Espanjaan Tenerifen joukkueeseen. Espanjan suurseura Real Madrid hankki Redondon Tenerifestä vuonna 1994. Real Madridin riveissä hän pelasi uransa parhaat vuodet saavuttaen muun muassa kaksi Espanjan-mestaruutta ja kaksi Mestarien liigan voittoa. Vuodesta 2000 lähtien Redondo edusti vielä neljä kautta italialaista Milania, mutta loukkaantumiset pilasivat suurelta osin hänen uransa viimeiset vuodet. Argentiinan maajoukkueessa Redondo pelasi 29 ottelua. Hän saavutti Argentiinan riveissä Kuningas Fahdin Cupin voiton vuonna 1992 ja Copa Américan voiton vuonna 1993. Ainoat MM-kisansa Redondo pelasi vuonna 1994. Hänen esiintymisiään maajoukkueessa rajoittivat erimielisyydet valmentajien kanssa. == Saavutuksia == * Mestarien liigan voitto 1998, 2000, 2003 * Intercontinental Cupin voitto 1998 * Espanjan-mestaruus 1995, 1997 * Italian-mestaruus 2004 * Italian Cupin voitto 2003 * Kuningas Fahdin Cupin voitto 1992 * Copa Américan voitto 1993 == Lähteet == Luokka:Argentiinalaiset jalkapalloilijat Luokka:Vuonna 1969 syntyneet Luokka:Elävät henkilöt
Taistelutahto

Taistelutahto (, , suomeksi myös moraali tai henkinen ryhti) on kyky pitää usko instituutioon tai tavoitteeseen yllä. Taistelutahto liittyy erityisesti sotajoukkoihin tai urheilujoukkueisiin, mutta myös muihin organisaatioihin vaikeissa tilanteissa. Taistelutahto ymmärretään yleensä koko joukon, eikä niinkään yksilöiden, kollektiivisena ominaisuutena. Siihen vaikuttavat huollon ja taustatuen toimivuus, ylpeys (ammatista ja yksiköstä) sekä taistelutilanne. Se on joukon toiminnalle ehdottoman tärkeää. Basil Liddell Hart muotoili asian niin, että taistelun tarkoitus on murtaa juuri vastustajan taistelutahto. Toisessa maailmansodassa osapuolilla oli totaaliseen sotaan liittyvä käsite ”kansan taistelutahto”, jota pyrittiin murtamaan terroripommituksilla, joissa pyrittiin tappamaan mahdollisimman paljon vihollisvaltion asukkaita. == Lähteet == Luokka:Sodankäynti
Ratsutila

Ratsutila eli rustholli () oli maatila, jonka tehtävänä oli verohelpotusten vastikkeeksi pitää kruunun palveluksessa armeijan ratsumiestä sekä tämän hevosta. Ratsutilojen perustaminen liittyi Kaarle XI:n toteuttamaan ruotujakolaitokseen. Lähes koko ruotujakolaitoksen olemassaolon aikana, 1600-luvun lopulta vuoteen 1808 saakka, ratsutilan tuli varustaa asekuntoinen mies ja hevonen ratsupalvelukseen kuninkaan käskystä sotaa varten. Arvoasteikossa ratsutilalliset olivat tavallista talonpoikaa ylempänä, papistoa ja nimismiestä alempana. Ratsutilan isäntää kutsuttiin ratsutilalliseksi eli rusthollariksi. Rusthollari oli usein säätyläinen tai suhteellisen varakas talonpoika, jotka sittemmin muodostivat johtavan kerrostuman talonpoikaisessa säädyssä. Ratsutilat muodostettiin läänien ja pitäjien suurimmista maatiloista ja niiden tehtävänä oli varustaa asekuntoinen mies ja hevonen sotaa varten. Tavallisesti ratsupalvelusta suorittamaan palkattiin ulkopuolinen, jolle järjestettiin rahapalkan lisäksi joko torppa tai ylemmän sotilasviran omaavalle puustelli elantoa varten. Ratsupalvelua suorittamaan lähti usein myös talon nuorempi poika tai jopa isäntä itse. Vastapalvelukseksi miehen ja hevosen palveluksesta rustholli sai verohelpotuksia: ratsumiehen ja hevosen kustannuksiksi arvioitiin noin 50–80 taaleria. Mikäli talon omien verojen määrä ei riittänyt kuluihin, ratsutilalle voitiin tällöin määrätä aputila eli augmentti, joka maksoi veronsa päätilalle. Varsinaisella ratsutilalla saattoi olla useampikin aputila. Ratsupalvelusta suorittavan mahdollinen kuolema tai haavoittuminen aiheutti lisäkuluja tilalle, sillä sen oli hankittava uusi mies edesmenneen tai haavoittuneen tilalle. Ruotuväkiarmeija lakkautettiin Suomen siirtyessä osaksi Venäjän valtakuntaa. Tällöin rustholleille määrättiin vakanssi- ja passevolanssimaksu, jotka lakkautettiin vasta vuonna 1886, kun koko ruotujakolaitos lakkautettiin. Maksuksi vuonna 1809 määrättiin 10 tynnyriä viljaa ratsutilaa kohden. Ratsutilat nousivat usein tavallisten maatilojen ja ruotujakolaitokseen osallistuneiden tilojen yläpuolelle, ja ne muodostivat eräänlaisen talonpoikaisen eliitin. Usein nämä talonpojat olivat maatalouden uudistusten edelläkävijöitä ja vaikuttivat ratkaisevasti erilaisiin maaseudullekin levinneisiin ilmiöihin ja aatteisiin. Ratsutilat saattoivat joskus muodostua kartanoiksi, mikäli ne päätyivät säätyläisten omistukseen. Kartanoiden yhteydessä ja niiden synonyyminä käytössä ollut käsite säteriratsutila on kuitenkin eri asia kuin ratsutila yleensä, ja näin siis kaikki ratsutilat eivät ole olleet kartanoita, vaikka nimitys ratsutila usein saattaakin esiintyä kartanoiden yhteydessä liittyen niiden säteriratsutilaominaisuuteen. Ratsutilat olivat hyvin selkeästi eteläsuomalainen ilmiö, joka on pohjoisessa harvinainen ja joskus jopa täysin tuntematon. ==Katso myös== *Ratsupalvelus ==Lähteet== *Suomen historia 1–8, Weilin+Göös. *Nenonen & Teerijoki; Historian suursanakirja, WSOY 1998. * == Aiheesta muualla == * Rusthollikartta. Kartta Suomen rustholleista ja sotilasvirkataloista eli puustelleista. Luokka:Suomen sotahistoria Luokka:Suomen asutus- ja yhteiskuntahistoria
Berit mila

Berit mila () tai brit mila on uskonnollinen rituaali, jossa juutalaiset pojat otetaan Jumalan ja Israelin lasten yhteyteen ympärileikkauksessa, jonka suorittaa mohel perheen ja ystävien läsnä ollessa kahdeksantena päivänä syntymästä eli viikon ikäisenä (päivä jolloin poika syntyy lasketaan ensimmäiseksi päiväksi). Seremoniaa seuraa juhla-ateria (seudat mitzva). == Uskonnollinen peruste == Ympärileikkaukselle löytyy peruste Toorasta. Ensimmäisen kerran se mainitaan 1. Mooseksen kirjassa 17:10-14, kun Jumala käskee Abrahamia ympärileikkamaan itsensä, kaikki jälkeläisensä ja talossaan asuvat miehet liiton merkkinä Jumalan ja Abrahamin suvun välillä. 3\. Mooseksen kirjassa on myös seuraava käsky: Tooran mukaan ympärileikkauksen velvollisuuden laiminlyönnistä on rangaistuksena karet. Talmudin mukaan berit mila vastaa tärkeydessä kaikkia muita mitsvoja (Traktaatti Nedarim 32a). == Berit mila lapsilla ja aikuisilla == Nykyään berit mila tehdään paitsi poikavauvoille, myös juutalaisuuteen kääntyville miehille ja pojille. Koska ympärileikkaus on osa kääntymisrituaalia, halakhan mukaan ilman ympärileikkausta kääntynyt henkilö ei ole juutalainen. Jos aikuinen juutalainen mies ei ole ympärileikattu, on hänellä itsellään velvollisuus ympärileikata tai ympärileikkauttaa itsensä mahdollisimman pian. Ympärileikkaus ei ole vain fyysinen velvollisuus, vaan siihen liittyy myös uskonnollinen rituaali. Jos ympärileikkaus on tapahtunut ilman berit mila- rituaalia, tai lapsi syntyy ilman esinahkaa, tulee tehdä symbolinen ympärileikkaus eli hatafat dam brit, jossa peniksestä otetaan rituaalisesti pisara verta. Lasta, jolle ympärileikkaus voisi olla vaarallista esimerkiksi keskosuuden tai hemofilian takia, ei ympärileikata. Ympärileikkausta voidaan myös siirtää myöhemmäksi lapsen terveydentilan takia. == Rituaalin toimittajat == Ympärileikkauksen tekee yleensä asiaa opiskellut miespuolinen ympärileikkaaja, mohel, jotka perinteisesti oppivat taidon vanhemmalta mohelilta, mutta 1980-luvulta alkaen he ovat alkaneet saamaan yhä enenevässä määrin tarvittavaa lääketieteellistä koulutusta. Mohel saa myös ympärileikata ei-juutalaisia. Henkilöä, joka kantaa lapsen äidiltä isälle ennen berit milaata, kutsutaan nimellä kvater. Sandak on henkilö, joka pitää lasta sylissä berit milan ajan. Berit mila tapahtuu tuolissa nimeltä Elijan tuoli, joka viittaa profeetta Eliaan. Ympärileikkauksen yhteydessä luetaan rukouksia, ja poikalapselle annetaan tässä yhteydessä nimi. Tytöt saavat nimensä yleensä nimensä ensimmäisenä sapattina syntymänsä jälkeen synagogassa. Berit mila toimitetaan sen sijaan usein kotona. == Lähteet == == Aiheesta muualla == * lubavitch.fi: Brit mila Luokka:Juutalaisuuden käytännöt Luokka:Uskonto ja lapset
World Series of Poker 1974

World Series of Poker 1974 oli historiansa viides. Kauden aikana järjestettiin kuusi turnausta, mestaruusturnaus mukaan lukien. Mestaruusturnauksen voitti Johnny Moss, jolle turnauksen voitto oli peräti kolmas. ==Turnaukset== N:o Pvm Nimi Voittaja Palkintorahat Toinen 1\. ?. toukokuuta $ 5 000 Five-Card Stud Bill Boyd $ 40 000 tuntematon 2\. 6. toukokuuta $ 10 000 Limit Seven Card Stud Jimmy Casella $ 41 225 Johnny Moss 3\. ?. toukokuuta $ 1 000 Seven Card Razz Jimmy Casella $ 25 000 Charlie Hall 4\. 9. toukokuuta $ 5 000 Deuce to Seven Draw Brian "Sailor" Roberts $ 35 850 Larry Perkins 5\. 10. toukokuuta $ 1 000 No Limit Hold'em Thomas "Amarillo Slim" Preston $ 11 100 Pete Kay ==Mestaruusturnaus== ===Finaali=== Sij. Pelaaja Palkintorahat 1\. Johnny Moss $ 160 000 2\. Crandall Addington ei mitään 3\. tuntematon ei mitään 4\. tuntematon ei mitään 5\. tuntematon ei mitään 6\. tuntematon ei mitään ==Lähteet== * 1974 Luokka:1974
Suur-Romania-puolue

Suur-Romania-puolue () on romanialainen äärioikeistolainen puolue. Sen perustaja oli Corneliu Vadim Tudor. Puolueen ohjelmaan kuuluu nationalismi, ksenofobia Romanian unkarilaisia ja romaneja kohtaan, homofobia, antisemitismi ja romanialaisten asuttamien alueiden liittäminen Romaniaan. Puolueen perustivat 1991 Tudor ja kirjailija Eugen Barbu. Sitä edelsi România Mare -lehti, joka on edelleen puolueen pää-äänenkannattaja. Myöhemmin Tudor perusti päivälehden Tricolorul. Lehdessä on pysyvä kolumni Unguri, jossa hyökätään Romanian unkarilaisten puolueen väitettyjä romanialaisvastaisia salaliittohankkeita vastaan. Puolue osallistui Nicolae Văcăroiun hallitukseen 1993–1995. Vuoden 2000 presidentinvaaleissa sen ehdokas Tudor sai ensimmäisellä kierroksella toiseksi eniten ääniä ja jäi toiselle kierroksella suurella erolla toiseksi Ion Iliesculle. Puolue sai neljä prosenttia äänistä ja 22 edustajaa vuoden 1992 vaaleissa, vuonna 1996 5 prosenttia ja 27 edustajaa ja vuonna 2000 23 prosenttia ja 126 edustajaa parlamenttiin. Vuoden 2004 presidentinvaali Tudor sai 12 prosenttia äänistä ja jäi kolmanneksi. Vuonna 2003 Tudor sanoutui irti juutalaisvastaisuudesta ja holokaustin kieltämisestä ja puolueen edustajat tekivät matkan Auschwitzin keskitysleirimuseoon Puolaan. Tudor pystytti myös patsaan surmatulle Jitzhak Rabinille Brașoviin. Juutalainen Nati Meir valittiin myös puolueen listalta edustajainhuoneeseen, mutta hän erosi ryhmästä huhtikuussa 2005 syytettyään Tudoria ja puoluetta edelleen antisemitismistä. Maaliskuussa 2005 Tudor astui hetkeksi syrjään puolueen johdosta Corneliu Ciontun hyväksi tavoitteena siirtyminen kohti poliittista keskustaa ja liittyminen konservatiivien Euroopan kansanpuolueen ryhmään europarlamentissa. EPP kuitenkin hylkäsi puolueen jäsenyyden. Heinäkuussa 2005 Tudor julisti uuden johdon etäännyttäneen puolueen tavoitteistaan ja erotti uuden johdon ja palautti nimen Suur-Romania puolueeksi. Romanian liityttyä 2007 Euroopan unioniin viisi puolueen jäsentä valittiin Euroopan parlamenttiin, jossa sen edustajat liittyivät uuteen Identiteetti, perinteet ja itsemääräämisoikeus -ryhmään, joka pian hajosi. Puolue menetti kaikki parlamenttipaikkansa vuoden 2008 vaaleissa, jossa se sai 3,15 prosenttia äänistä. Puolue sai vielä 3 paikkaa europarlamentissa vuoden 2009 vaaleissa.https://adevarul.ro/politica/apusul- prm-congres-cu-coreea-de-nord-china-si-1119849.html ==Lähteet== == Aiheesta muualla == * https://partidulromaniamare.com/ * Tricolorul Luokka:EU- kriittiset puolueet Luokka:Romanian puolueet Luokka:Nationalistiset puolueet Luokka:Äärioikeistolaiset puolueet
Kawasaki Ki-61

Kawasaki Ki-61 Hien ( eli , Tyyppi 3 hävittäjä, liittoutuneiden koodinimi Tony) oli keisarillisen Japanin armeijan ilmavoimien hävittäjälentokone, joka suunniteltiin Nakajima Ki-43 Hayabusan korvaajaksi.http://www.airvectors.net/avhien.html Viitattu 5.8.2019. Kone oli jatkokehitelmä epäonnistuneesta Ki-60 -tyypistä. Joulukuussa 1941 ensilentonsa lentänyt "Hien" saatiin rintamakäyttöön elokuussa 1942. Kone muistutti paljon saksalaista Messerschmitt Bf 109 -hävittäjää. Koneen siivet oli suunnitellut saksalainen tohtori Richard Vogt ja ne olivat lähes samanlaiset kuin Bf 109:ssä. Koneen moottorina oli Kawasaki Ha-40 käännetty V-moottori, joka oli lisenssillä valmistettu Daimler-Benz DB 601A -moottori.Axis Aircraft, D. Mondey, s.144 == Käyttö == Ki-61 oli Japanin parhaita hävittäjiä ja sitä käytettiin kaikkialla Tyynenmeren sotanäyttämöllä. Konetta käytettiin erityisesti amerikkalaisten pommittajien tuhoamiseen. Se oli ulkomuodoltaan ja ominaisuuksiltaan niin lähellä Bf 109:ää, että liittoutuneiden lentäjät raportoivat japanilaisten käyttävän saksalaishävittäjiä. Se oli riittävän nopea ja tulivoimainen ja kykeni saavuttamaan tarpeeksi suuren lakikorkeuden (11 500 m) torjuakseen korkealla lentäviä yhdysvaltalaisia pommikoneita.Axis Aircraft, D. Mondey, s.146 == Tekniset tiedot == == Muuta == * Ki-61 oli ensimmäinen itsestään tiivistyvillä polttoainetankeilla, nestejäähdytteisellä rivimoottorilla ja panssarilevyillä varustettu japanilaishävittäjä. Axis Aircraft, D. Mondey, s.144-146 * Valmistusmäärä: 3 028 kappaletta, joista 1 274 oli pidennetyllä rungolla varustettuja ja tykeillä aseistettuja Ki-61 Kai -versioita ja 374 Kawasaki Ha.140 -moottorilla varustettuja Ki.61-II- versioita. Viimeksi mainitut sopivat paremmin suuriin korkeuksiin kuin Daimler-Benz-moottorit * Konetta valmistettiin 1941 - 1945 * Konetyypistä kehitettiin edelleen Kawasaki Ki-100, jossa rivimoottori oli korvattu tehokkaammalla 1 500 hevosvoiman Mitsubishi Ha-112-II tähtimoottorilla.Axis Aircraft, D. Mondey, s.147 ==Lähteet== * * ===Viitteet=== == Aiheesta muualla == *http://www.aviastar.org/air/japan/kawasaki_ki-61.php *http://www.militaryfactory.com/aircraft/detail.asp?aircraft_id=562 *http://www.angelfire.com/fm/compass/K61.htm *http://www.vf31.com/aircraft/tony.html *http://www.pilotfriend.com/photo_albums/timeline/ww2/Kawasaki%20Ki%2061%20Tony.htm * Vectorsite: The Kawasaki Ki-61 Hien * ww2warbirds Ki-61 Luokka:Kawasakin ilma-alukset Luokka:Japanilaiset hävittäjälentokoneet Luokka:1940-luvun hävittäjälentokoneet
Orvokkikasvit

Orvokkikasvit on kasviheimo koppisiemenisissä. Heimoon kuuluu noin 800 lajia ja 21 sukua. Heimon tieteellinen nimi (Violaceae) tulee sanasta viola, joka tarkoittaa orvokkien sukua latinaksi. Cronquistin luokittelussa orvokkikasvit kuuluivat omaan lahkoonsa (Violales). Nykyään orvokkikasvit kuitenkin kuuluvat Malpighiales-lahkoon. Orvokkikasveihin kuuluu ruohovartisia kasveja, varpuja ja köynnöksiä. Yli 120 lajia kasvatetaan koristekasveina. == Taksonomia == Orvokkikasveilla on 3 alaheimoa: Fusispermoideae, Leonioideae ja Violoideae === Fusispermoideae === * Fusispermum === Leonioideae === * Leonia === Violoideae === Tribus Rinoreeae * Hymenanthera * Melicytus * Isodendrion * Amphirrhox * Hekkingia * Paypayrola * Allexis * Decorsella * Gloeospermum * Rinorea – lippaheteet * Rinoreocarpus Tribus Violeae * Agatea * Anchietea * Corynostylis * Hybanthopsis * Hybanthus * Mayanaea * Noisettia * Orthion * Schweiggeria * Viola – orvokit == Lähteet == == Aiheesta muualla == * Laji.fi: Orvokkikasvit (Violaceae) * Kassu – Kasvien suomenkieliset nimet: Orvokkikasvit (Violaceae) * Den virtuella floran: Violväxter (Violaceae) * ITIS: Violaceae * Flora of China: Violaceae * Luokka:Kasviheimot